
„Művész, ha rezdülést érez…” Művészeti reflexiók Gárdonyi Ida regénye című művében

Kulcsszavak: Gárdonyi Géza; művészregény; 19. századi magyar művészet
Gárdonyit Budapesten töltött évei alatt számos hatás érte, a Feszty-kör tagjaival, neves festőkkel és képzőművészekkel ismerkedett meg. Művészi ihletettségét több írása is tükrözi, amelyekben megjelenik a művészet és a festői közeg, de a Gárdonyi-életműben ennek az időszaknak legerőteljesebb lenyomatát az Ida regényének (1924) részletesen ábrázolt művészvilága jelenti. A dolgozat egyrészt vizsgálja a regény művészetelméleti felvetéseinek konkrét forrásanyagát, ami máig feltáratlan téma a szakirodalomban. A kutatás során számos gondolati párhuzam és explicit egyezés alapján a Rodin beszélgetései a művészetről című kötet merült fel új forrásként, amelyet Gárdonyi az Ida regényének megírásakor felhasználhatott. Másrészt a dolgozat összeveti a regénybeli művészetelméleti felvetések összefüggéseit Gárdonyi saját maga által lejegyzett művészetelméletével, végezetül kitér a regény valódi életből merített elemeire, illetve vizsgálja a cselekmény történeti hátterének hitelességét. A dolgozat célja, hogy hozzájáruljon a Gárdonyi-recepció kiszélesítéséhez és a regény jelentőségének újraértékeléséhez.



